*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*2. számú előterjesztés*

Bátaszék Város Önkormányzata Képviselő-testületének Alsónána, Alsónyék és Sárpilis községek önkormányzata képviselő-testületeivel, 2023. február 8-án,

16.00 órakor megtartandó **EGYÜTTES** ülésre

A Bátaszéki Közös Önkormányzati Hivatal 2023. évi költségvetésének elfogadása

|  |
| --- |
| **Előterjesztő:** Dr. Bozsolik Róbert polgármester**Készítette**: Tóthné Lelkes Erika pénzügyi irodavezető Heilmann-né Lucza Krisztina pénzügyi ügyintéző**Törvényességi ellenőrzést végezte:** dr. Firle – Paksi Anna aljegyző  |

**Tisztelt Képviselő-testületek!**

A Bátaszéki Közös Önkormányzati Hivatal (továbbiakban KÖH) négy Önkormányzat hivatal feladatait látja el. Bátaszék, Alsónána és Alsónyék társulásához 2020. január 1-től Sárpilis Község Önkormányzata is csatlakozott.

A közös hivatal költségvetésének tervezése során a jogszabályi környezetet az államháztartásról szóló 2011.évi CXCV. törvény (a továbbiakban: Áht.) 23. §-a, a végrehajtásáról szóló 368/2011.(XII.31.) számú kormányrendelet (a továbbiakban: Ávr.), 24. §-a, valamint az adott évre vonatkozó költségvetési törvény (ez évben a 2022. évi XXV. törvény) jelenti.

A 2023. évi költségvetési kereteket az alábbi feltételek határozzák meg, illetve jellemzik:

A hivatal feladatellátásához kapcsolódó állami támogatás 147 484 816 Ft az előző évi 148 351 097 Ft-tal szemben, a csökkenés mértéke 866 281 Ft. A központi költségvetésből biztosított forrás mindössze a tervezett kiadások 64,4 %-át fedezi. A munkaszervezeti hozzájárulásokból 21 951 900 Ft átvett pénzt tartalmaz a költségvetési javaslat. Bátaszék Város Önkormányzatának hozzájárulása az intézményfinanszírozás részeként jelenik meg, ennek összege 53 504 395 Ft. Emellett intézmény-finanszírozásként átadásra kerül a KÖH részére az állami normatíva összege is. Tervszinten 3 713 059 Ft saját bevétel szolgálja a KÖH feladatellátását.

A kiadások tervezésénél – az előző évek gyakorlatának megfelelően – a takarékosság követelményét érvényesítve kerültek számbavételre az egyes feladatok.

Az előirányzatok tartalmazzák a bérek esetén a központi bérintézkedések (minimálbér, garantált bérminimum emelés) következtében kötelezően biztosítandó fedezetet, valamint a hatályos jogszabályokból adódó jubileumi jutalom és végkielégítés kifizetésének forrását. Az előbb említett béremeléssel nem érintett dolgozók vonatkozásában bruttó 20 000 Ft jövedelem-emelést tartalmaz a javaslat.

Az egyéb személyi jellegű juttatások előirányzata az előző évi szinten került számbavételre, a munkába járás kiadásainál jelentkezik többlet, tekintettel arra, hogy a térítés nélküli helyközi közlekedés igénybevételének lehetősége megszűnt.

A munkaadót terhelő járulékok mértéke 13 %, azonos az előző évivel.

A dologi kiadások vonatkozásában az energia költségeknél az ismert, 2023. január 1-jétől életbe lépett fix árakkal kalkuláltunk, a többi kiadásnem esetén 15%-os emelkedés került beépítésre az előző évi tényszámok alapján.

Az előzőekben részletezettek szerint összeállított javaslat tartalmaként a KÖH 2023. évi költségvetésének bevételi és kiadási fő összege 229 188 185 Ft.

**KIADÁSOK**

**A személyi juttatások eredeti előirányzata 170 116 000 Ft, 11,6 millió Ft növekedést jelent az előző évi eredeti előirányzathoz képest.**

Ismert Önök előtt, hogy a köztisztviselői szférában 2008. év óta nem került sor központi bérrendezésre, az irányadó illetményalap 38 650 Ft. A hatályos jogszabályok értelmében ugyanakkor a helyi önkormányzat képviselő-testülete rendeletben a – a saját források terhére - a közszolgálati tisztviselőkről szóló 2011. évi CXCIX. törvényben foglaltaktól eltérően a központi illetményalapnál magasabb összegben is megállapíthatja az illetményalapot. A Bátaszéki Közös Önkormányzati Hivatalt fenntartó települések a 2022. évben a 2023. évi költségvetés összeállításánál figyelembe vehető KÖH köztisztviselői illetményalapot - az előző években is alkalmazott szinten - 50.000.- Ft-ban - határozták meg, valamint az érettségi végzettségű köztisztviselők részére az alapilletményük 20 %-ának megfelelő mértékű havi illetménykiegészítés fenntartásáról döntöttek.

A közszolgálati tisztviselőkről szóló 2011. évi CXCIX. törvény 1. melléklete határozza meg a besorolási osztály szerinti szorzószámokat, melyek 2011. óta nem kerültek módosításra és a középfokú végzettségű dolgozók esetén különösen alacsonyak. Jelenleg 17 fő középfokú végzettségű dolgozót foglalkoztatunk, közülük 11 fő esetén a szorzószám 3 alatti. Esetükben a bér 2023. évben sem éri el a garantált bérminimumot.

A 11 fő felsőfokú végzettséggel rendelkező köztisztviselő esetében az illetménytábla szerinti szorzók figyelembevételével a megemelt illetményalap már egy elfogadható feltételt teremt a bérek területén. A középfokú végzettséggel rendelkező kollégák esetében az 50.000 Ft-os illetményalap az esetek többségében nem jelent valós béremelkedést, mivel az illetménytábla szerinti szorzók kisebb mértékűek. A 30 fő dolgozóból 11 fő esetében szükséges a garantált bérminimumra történő kiegészítés. A garantált béremelkedéssel nem érintett alkalmazott illetményét is indokolt módosítani az aránytalanságok kiküszöbölése miatt.

A beterjesztett költségvetési javaslat szerint a bérminimum emelkedéshez kapcsolódóan – bruttó 20/hó/fő – mértékben emelkedne a KÖH minden munkatársának juttatása, így a várható kiadás - az évközi, jelenleg ismert létszámmozgásokat is figyelembe véve - a személyi juttatások esetében 153 549 000 Ft az előző évi 146 520 000 Ft-tal szemben. (A különbözet 7 029 000 F.t) A béremelések technikájánál a középfokú végzettségűeknél az illetménykiegészítést 20 %-on határozta meg a Képviselő- testület. Hét főnél számoltunk bér eltérítéssel. A vezetőkön kívül 13 fő részesülne személyi bérben. A továbbiakban is alkalmaznánk a képzettségi pótlék megtartását, továbbá az eddigi gyakorlat szerint a béremelések egy részét céljuttatás, illetve jutalom formájában adnánk az érintett dolgozóknak, elsősorban a középfokú végzettségű kollegáknak.

Az év során 1 fő részére végkielégítés kifizetésére kerül sor bruttó 2 920 000 Ft összegben, 2 fő jubileumi jutalomra lesz jogosult, e juttatás vonatkozásában a szükséges fedezet 1 352 000 Ft. Az előzőekben részletezett egyszeri kifizetések az előző évhez képest 4 272 000 Ft többletforrás igénnyel lépnek fel, ezen felül jelentkezik a járulék többlet is.

A béren kívüli juttatások előirányzata 5 860 000 Ft, ezen a soron a dolgozók cafetéria juttatása szerepel. A közszolgálati tisztviselőkről szóló 2011. évi CXCIX. törvény 151. § (1) bekezdése szerint a köztisztviselőt megillető cafetéria juttatás éves összege nem lehet alacsonyabb az illetményalap ötszörösénél. A Közös Önkormányzati Hivatallal foglalkoztatási jogviszonyban álló köztisztviselők részére a 2023. évi cafetéria összegét a 2022. évivel azonos mértékben, bruttó 250 000.- Ft/fő/év összegben javasoljuk meghatározni.

A munkába járás kiadásait a 2022. évi 800 000 Ft-tal szemben 1 500 000 Ft összegben kalkuláltuk, tekintettel arra, hogy a veszélyhelyzet miatt az előző évben még igénybe vehető térítésmentes helyközi utazás lehetősége megszűnt. Az egyéb költségtérítések között a telefonhasználat, a bankszámlavezetési térítés, szemüveg költségtérítés szerepel 900 000 Ft összeggel, mely azonos az előző évi eredeti előirányzattal. Szociális támogatásként (temetési segély) minimális összeg, 35 000 Ft került betervezésre. A foglalkoztatottak egyéb személyi juttatásai között a betegszabadság és a bérkompenzáció összege szerepel, melyre 2 500 000 Ft fedezet került elkülönítésre, emelkedésre itt sem számítunk. A munkavégzésre irányuló egyéb jogviszonyban nem saját foglalkoztatottnak fizetett juttatások rovat terhére tervezett 642 905 Ft összegű többletkiadás fedezete TOP pályázati forrás maradványából rendelkezésre áll. A munkavégzésre irányuló egyéb jogviszonyban nem saját foglalkoztatottnak fizetett juttatások rovat és az egyéb külső személyi juttatások rovat kiadásait is az előző évi szinten terveztük.

A személyi juttatások előirányzatának részeként betervezett 1 fő bruttó 780 000 Ft összegű jubileumi juttatását az ESZGY finanszírozza, tekintettel arra, hogy a társulás feladataival foglalkozó dolgozót érinti a kifizetés. Az egyéb személyi jellegű juttatási kiadások a társult önkormányzatok, illetve az ESZGY és MOB társulások között a hatályos társulási megállapodásban rögzített elvek alapján kerültek szétosztásra.

**A munkaadókat terhelő járulékok és szociális hozzájárulási adó eredeti előirányzata 22 795 170 Ft.**

A bér vonzataként, a jogszabályoknak megfelelően került tervezésre, mértéke 13%, az előző évhez képest nem változott.

**Dologi kiadásként 32 600 000 Ft eredeti előirányzatot tartalmaz a költségvetési javaslat, ami az előző évi előirányzathoz viszonyítva mintegy 5,4 millió Ft emelkedést jelent.**

E kiadások vonatkozásában a társult önkormányzatok között 5 millió Ft nagyságrendű kiadás kerül felosztásra az előző évekhez hasonlóan, az e feletti kiadást kizárólag Bátaszék Város Önkormányzata finanszírozza. A dologi kiadások között a villamos energia a 2023. január 1-jétől életbe lépett fix áron került betervezésre az éves becsült fogyasztás alapján, továbbá fedezetet biztosítottunk az előző évben megkifogásolt számlák ez évben történő kifizetésére is. A többi dologi kiadás vonatkozásában az előző évi tényszámok alapján 15% emelkedést tartalmaz a javaslat.

Az intézmény működéséhez kapcsolódó **dologi kiadásokat** a folyamatos feladatellátáshoz szükséges minimális szinten, az előző évekhez hasonló módon a szigorú takarékosság követelményét érvényesítve vettük számításba.

Az egyéb működési célú kiadások előirányzata a társulási elszámolással összefüggően jelentkező fizetési kötelezettségre 878 748 Ft, a népszámlálással összefüggő maradvány visszafizetésére 928 784 Ft-ot, TOP céljuttatás és járulékainak kifizetésére 726 483 Ft-ot tartalmaz.

**A beruházási kiadások eredeti előirányzata 1 143 000 Ft,** mely soron a folyamatos munkavégzés alapvető feltételeihez szükséges számítástechnikai eszközbővítés illetve beszerzés kiadásait terveztük, illetve a kapcsolódó ÁFA tartalom fedezetét teremtettük meg.

**BEVÉTELEK**

A Közös Önkormányzati Hivatal bevételeinek tervezésekor 4 fő bevételi forrás betervezésére van lehetőségünk:

* A működési bevételek eredeti előirányzata 3 713 059 Ft összegben került számbavételre, mely a továbbszámlázott kiadásokból várt 1 940 000 Ft forrás mellett az egyéb térítésköteles befizetéseket (pl. házasságkötési díj) tartalmazza 360 000 Ft összeggel, valamint e soron az előzőekben részletezett bevételekhez kapcsolódó áfa bevételeket és az áfa visszatérülést szerepeltettük.
* Az egyéb működési támogatások államháztartáson belülről előirányzat a közös önkormányzati hivatal létrehozásáról és fenntartásáról szóló megállapodásban rögzített összegű társult önkormányzati hozzájárulások alapösszegét, valamint a 2023. évre megállapított kiegészítő hozzájárulást tartalmazza 21 951 900 Ft összeggel. Az előzetes egyeztetések során kialakult mértéknek megfelelően a 3 társtelepülés összesen **5.500 000 Ft alaphozzájárulást,** (Alsónyék 2 000 000 Ft, Alsónána 2 000 000 Ft, Sárpilis 1 500 000 Ft), továbbá minden érintett település további 1- 1 millió Ft összegű, összesen 3 000 000 Ft kiegészítő hozzájárulást fizet, emellett a MOB Társulás vonatkozásában 6 521 686 Ft, az ESZGY Társulás vonatkozásában 6 930 214 Ft átvett pénzeszközzel számolunk.
* Az irányítószervi (önkormányzati) támogatás (intézményfinanszírozás) előirányzata **200 989 211 Ft**, mely a központi költségvetésből biztosított 147 484 816 Ft normatív támogatást, valamint Bátaszék Város hozzájárulásának mértékét jelenti 53 504 395 Ft összeggel.
* A költségvetési maradvány előirányzata 2 534 015 Ft, mely a 2022. évi működés során keletkezett, felhasználása a 2023. évben realizálódik. A pénzmaradvány a társulási tagok felé történő visszafizetések fedezetét jelenti, illetve egy TOP-os pályázat céljellegű maradványát, valamint a népszámlálással összefüggő, visszafizetendő pénzeszközt tartalmazza.

A számítások szerint a Közös Hivatalra tervezett évi összeg megfelelő fedezetet nyújt a szervezet működéséhez, a rendkívüli módon megemelkedett rezsiköltségek biztosítása mellett forrást biztosít az államigazgatás más területén munkát végzőkhöz mérten is alacsony keresetű hivatali dolgozók kisebb mértékű anyagi ösztönzésre is.

A fentiekre figyelemmel javasolom, hogy a Bátaszéki KÖH 2023. évi költségvetését az érintett képviselő-testületek, az alábbi határozati javaslat elfogadásával szíveskedjenek jóváhagyni:

**BÁTASZÉK**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2023. évi költségvetésének elfogadásáról**

Bátaszék Város Önkormányzatának Képviselő-testülete

1. a Bátaszéki Közös Önkormányzati Hivatal 2023. évi költségvetését

**229 188 185 Ft bevétellel és**

**229 188 185 Ft kiadással**

elfogadja,

1. megállapítja, hogy;
	1. Alsónána Község Önkormányzata 3 000 000 Ft,
	2. Alsónyék Község Önkormányzata 3 000 000 Ft,
	3. Sárpilis Község Önkormányzata 2 500 000 Ft,
	4. Bátaszék Város Önkormányzata 53 504 395 Ft,
	5. és az állami támogatás átadásával 147 484 816 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

átadásával járul hozzá a közös hivatal működtetéséhez, fenntartásához.

*Határidő:* 2023. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**ALSÓNÁNA**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2023. évi költségvetésének elfogadásáról**

Alsónána Község Önkormányzatának Képviselő-testülete

1. a Bátaszéki Közös Önkormányzati Hivatal 2023. évi költségvetését

**229 188 185 Ft bevétellel és**

 **229 188 185 Ft kiadással**

elfogadja,

1. megállapítja, hogy;
	1. Alsónána Község Önkormányzata 3 000 000 Ft,
	2. Alsónyék Község Önkormányzata 3 000 000 Ft,
	3. Sárpilis Község Önkormányzata 2 500 000 Ft,
	4. Bátaszék Város Önkormányzata 53 504 395 Ft,
	5. és az állami támogatás átadásával 147 484 816 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

átadásával járul hozzá a közös hivatal működtetéséhez, fenntartásához.

*Határidő:* 2023. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**ALSÓNYÉK**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2023. évi költségvetésének elfogadásáról**

Alsónyék Község Önkormányzatának Képviselő-testülete

1. a Bátaszéki Közös Önkormányzati Hivatal 2023. évi költségvetését

**229 188 185 Ft bevétellel és**

**229 188 185 Ft kiadással**

elfogadja,

1. megállapítja, hogy;
	1. Alsónána Község Önkormányzata 3 000 000 Ft,
	2. Alsónyék Község Önkormányzata 3 000 000 Ft,
	3. Sárpilis Község Önkormányzata 2 500 000 Ft,
	4. Bátaszék Város Önkormányzata 53 504 395 Ft,
	5. és az állami támogatás átadásával 147 484 816 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

átadásával járul hozzá a közös hivatal működtetéséhez, fenntartásához.

*Határidő:* 2023. február 15.

*Felelős:* dr. Firle-Paksi Anna aljegyző

 (a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**SÁRPILIS**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2023. évi költségvetésének elfogadására**

Sárpilis Község Önkormányzatának Képviselő-testülete

1. a Bátaszéki Közös Önkormányzati Hivatal 2023. évi költségvetését

**229 188 185 Ft bevétellel és**

**229 188 185 Ft kiadással**

elfogadja,

1. megállapítja, hogy;
	1. Alsónána Község Önkormányzata 3 000 000 Ft,
	2. Alsónyék Község Önkormányzata 3 000 000 Ft,
	3. Sárpilis Község Önkormányzata 2 500 000 Ft,
	4. Bátaszék Város Önkormányzata 53 504 395 Ft,
	5. és az állami támogatás átadásával 147 484 816 Ft,
	6. a Mikrotérségi Óvoda és Bölcsőde

Intézmény-fenntartó Társulás 6 521 686 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 930 214 Ft

átadásával járul hozzá a közös hivatal működtetéséhez, fenntartásához.

*Határidő:* 2023. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár